Diari Oficial de la Generalitat Valenciana


Sumari del DOGV 9686, del 19-09-2023 (2023/9371)

Anunci de l'aprovació del Programa d'actuació integrada per a concloure les obres d'urbanització de la unitat d'execució Soler i Godes (antiga 47 XG-J).
--------------------------------------------------------------------------------------------------------------------------------------------------------

### Dades del document

Número de DOGV
:   9686

Data del DOGV
:   19-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9371


Data del document
:   08-09-2023

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * pla d'urbanisme
    * administració local

Anunci de l'aprovació del Programa d'actuació integrada per a concloure les obres d'urbanització de la unitat d'execució Soler i Godes (antiga 37 IS-Z). [2023/9371]  
La Junta de Govern Local, en sessió celebrada en data 7 de setembre de 2023, va adoptar, entre d'altres, l'acord següent:  
«Primer. Desestimar les al·legacions presentades per David Barroso Sainz, en nom i representació de les mercantils Aliseda, SAU, amb CIF O82901838, i Inversiones Inmobiliarias Canvives, SAU, amb CIF L95173285, pels motius exposats.  
Segon. Aprovar el programa d'actuació integrada per a concloure les obres d'urbanització de la unitat d'execució Soler i Godes (antiga 85 XD-N), situada al nord-oest del nucli urbà, entre l'avinguda Barcelona i el parc Pont de Ferro, per gestió directa municipal, format per l'alternativa tècnica i la proposició juridicoeconòmica per un import d'1.710.338,41 euros (IVA inclòs), amb codi de validació 3LILF8IKSC3W9FTUZ2IMZ6EMZ, i el projecte d'urbanització que l'acompanya, firmat digitalment en data 28 de febrer de 2023 per Miguel P. Traver Monfort (col·legiat núm. 10879).  
Tercer. Aprovar el projecte de reparcel·lació de la unitat d'execució Soler i Godes i el compte de liquidació provisional de quotes d'urbanització que l'acompanya, amb codi de validació 17BBSBNVE7YEJ26LGH3K5Q73Y.  
Quart. Comprometre en el pressupost municipal de 2023 la quantitat de 85.000,77 euros, a càrrec de la partida 3379.0.27746.9458485, per a fer front al 5 per cent del cost total de les càrregues del programa.  
Cinqué. Publicar aquest acord en el Diari Oficial de la Generalitat Valenciana i en el Butlletí Oficial de la Província i notificar-lo als interessats.»  
Contra l'acte que es publica, que posa fi a la via administrativa, es pot interposar un recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, reguladora de les bases del règim local, modificada per les lleis 11/1999 i 57/2003, i 122 i següents de la Llei 39/2015, d'1 d'octubre, del procediment administratiu comú de les administracions públiques o, alternativament, un recurs contenciós administratiu davant del Jutjat Contenciós Administratiu de Castelló de la Plana dins del termini de dos mesos (art. 52 de la Llei 7/1985, de 2 d'abril, reguladora de les bases de règim local, modificada per les lleis 11/1999 i 57/2003, i 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa, modificada per la Llei orgànica 19/2003 de 23 de desembre). En els dos casos, el termini es computarà des de l'endemà de la present publicació.  
  
Castelló de la Plana, 8 de setembre de 2023.- El director d'Urbanisme: Javier Vidal Nebot.